mteb/NusaParagraphEmotionClassification huggingface dataset:
Nampa bapak ku akkana kamma anne “Lekba mi ni bawa mae ri ballak garring Medika sumpaeng dok mingka na kana dottorok na ni suro bawa rujuk mae rinne RSUD Sidoarjo kah ni swab ki sumpaeng hasselek na positif ki na kana”. Nakana anjo dottorok ka ”Kamae mi paek surat rujuk na punna ni suroi lette mae ri ballak garring rinne?” na kana bapak ku “Tena ni sarei sumpaeng dok kah nakke langsunga ceppa ceppa bawai mae rinne ni suroh ka ri dottorok rnjo, nampa anjo poeng tena na pasadiang ki ambulans jari nakke ku sewa mi oto barak kulle ku antarak baine ku mae rinne”. Anjo dottorok ka larroi ri anjo tau ballak garring Medika sumpaeng kah kodi pelayanan na.
Alasan na ngapa tena na ngarruk? Kahh iyaa tena na sakringi kaleng na salah. Katte punna persepsi maraenga ngapa katte sanging ni lakukangi anjo perbuatanga, antu issengi ngapa wattu ta cinik ciniki anjo perbuatan ta, katte langsung mikkirik kana iyaa mi anjo salah siagang kulle ni kalarroi siagang ni bakji. Saran ku ji, apa antu katte ni cinika anjo wattu na parek ki ballisik larro battu ngaseng mae ri tindakan antu pasti mi anak anak ka kullea mi mikkirik. Ki coba mi pahami situasi na battu ri berbagai sudut pandang, teai battu ji ri sudut padang ta katte tau lompoa.
Rupanna Nur Gustini ni cinik bahagia sambil makkalak. Rasa rannuna, lannasak, siagang tena na tappak siagang kenyataan niaka ri dallekang matanna ancampur baur. Arengna ni sakbuk ammeta hadiah tabungan haji lekbakna ammeta undian Gebyar Hadiah Kintakun Fair. Katakbangkan Nur Gustini tena na tanpa alasan. Mahasiswi assalak Sukabumi anne tena na menyangka akan ammeta hadiah utama hanya dengan mengklaim rua kupon undian lekbakna ammalli sekre set seprei selimut untuk ammakna. Ia sempat bingung ri wattunna tim Kintakun menghubungi siagang menginformasikan kana anak usia 18 taung anjo iamiantu ammeta undian Gebyar Hadiah Kintakun Fair. “Nakke takbangka siagang tena ku tappak wattunna na hubungi tim kintakun. Nakke kemudian memastikan lewat livestream proses pengundian melalui kana instagra. Nakka siagang kakangku ni undang mae ri kantorok Kintakun untuk penyerahan hadiah ri 21 Maret 2022”.
Demam panggung antu atokah grogi anne sepengalaman ku nakke biasa ii kejadian kahh katte terlalu sibuk ki erok mikkirik ki apa antu tau lainga pikkirik tentang katte. Misal na punna erok ki sikbuntuluk siagang tau beru antu kadang katte telalu over thingking ki jari na niak antu pikiran pikiran “Dehh tena lalo ku sala kana kana sinampe anne” , “Anne nakke sipak ku cocok mi kah anne”, “Sinampere anne taua apa napikkirik tentang nakke di’”, “Mallak mallak ku, sinampe iyaa tena na ngai ka”. Nampa punna ni pajalangi antu cocoka nakke ku alami demam panggung atokah grogi ka kulle bellai labbi terkendali.
Areng ku antumi areng na mantan na bedeng bapak ku riolo. Riolo wattu ku siagang keluarga ku sempat sessa lalang ekonomi tau toang ku biasa ii si bakji bapakku siagang ammak ku. Ammak ku biasa na akkana “Iyoiyaa, areng na mantan na bapak nu kan singkammai areng nu” “Mantan na bapak nu anjari areng nu” “riolo putus mi nampa na panjari areng nu siangkamma areng na mantan na”. Wattung ku smp nakke tena ja ku ngapa ngapa. Mingka naik maka SMA nampa ku paham mi nikana cinta, apalagi ku cinik agang ku putus nampa sessa move on battu ri mantan na nampaka paham. Biasa punna akkanai ammak ku kamma anjo, ngarukka sedeng. Biasa tong lampa ka suluk ballak kah ballisik ka punna ku langngerek ki.
Battu mens ku ri tanggala rua sanggeng na siminggu dallekang, anjomi biasa na sensitif ki kaleng ta ri apa-apayya ngaseng. Anjomi kulleki gampang larro manna mamo na pakamma niak masalah ca'di ji. Erok mami ki larro ri kasia' ka na pakamma battang ta pa'risi ki na pakamma mens. Tea maki erok anjama apa-apa. Punna attinro ki nampa anyamang ri kasia' battang ta. Biasa na poe punna tena mo ri tahangi pa'risi na battanga, angnginung mami ki obat mens. Kulle tongi obat palannya' nyeria sikamma Paracetamol. Niak tong minumang botolan na sikamma Kiranti. Punna le'ba maki annginung kamma anjo kulle mi normal ri kasia' battanga na tena mo sensitif gampang larro.
Sitojengna jaiji cara sollanna kulleki pabajiki pakkasiakta sollanna tena ki mallak, galesah punna erokki tampil ri dallekangna jai taua, njari punna erokki sikekdek-sikekdek bajik kigaukangi anne ngaseng. Pertama kipasadiangi kalengta anjo materi la nieranga. Punna kulle suroi mange print nampa kibaca-bacai, latihang tarrusukki sollanna kulleki lancarak. Kibatasi inung kapeing siagang golla, sambei surang kanreang bajika. Teaki fokus dudu punna niak nikua na salah, paralluki optimis pikkirangta. Tea tongki kaluppai appilajarak atoroki napasta sollanna kulleki lakbi sannang tena na kajili-jili punna akkanaki. Terakhir janjang ngasengi matanna anjo penontonga, punna kulle bajiki punna ni urangi accarita anjo ngaseng. Teaki mallak salah, bajiki pikkirangta sollanna lancaraki.
Kebetulan taung lalo, sekitar akhere na mei 2021, nakke ni jadwalkan operasi mae ri bangkeng kanan ku. Yahh nakke ni operasi ortopedi. Awalak na nakke ni suro ka puasa nganre siagang nginung battu na inji tatte 10 baribbasak. Nakke mi antu ukrangi, jadwal na tatte 5 sore allo selasa. Nakke dumba dumba ka, kah anjo pertama kali na nakke ni operasi. Nakke mallak mallak ka na taba suntik, ni sare rong ciniki punna baribbasak ni suntik infus ri limang na. Pakasirik sirik memang kah lompo maki, mallak inji ki ni suntik, ni pasangi kateter. Huhuhu Sirik sirik ku deh nakke ku sakring.
Nampa nakke ku gappa ii juara 2 wattu na niak perlombaan gambarak, nampa nakke todong pakarammula ma ammaca bok, apa apa, sanggeng na ku hapalak sekre bok antu lalang na niak 120 lembarak punna tena ku salaj, mingka tena niak tau ngisseng anjo. Nampa ri kelasak 6 nakke ku gappa mi anjo nilai paling ting ri pelajaran IPA. Nakke senyum jaa kah sannang nga anjo wattua. RI kelasak 7 smp , nakka sannak ku ngai na fisika siagang bahasa inggris nakke todong sannak rajin ku siagang pelajaran antu ku ngaia. Nampa lekba ka todong niak masalah ku wattu na semester akhere nakke ni kurunga ri lalang na toilet ka siagang kakak kelas ku burakne 7 tau.
Ri wattuna assikola anjo nake assikola ri sikola populer ri kotayya nake antama' ri jalur prestasikas. Nakke ampantangi cita-cita anjari tantara, kekuranganku anjo longga kalenga anjo. Nasasba' maggeku anjari tantara nakke tong ero' tonga anjari tantara. Nakke tenna attappu asa, nakke ammikiri' alampangangku la'bu inji anjari nakke ero' angusahakangi kulle attamba longga'ku. Nakke angikuti les asselang, nakke pikkiri' anjo kullea napare longga'. Nake ammake sapeda punna ero' allampa mae ri ngasenga tampa'. Pirangna bulang nampa nakke tenapa kurasakangi nia' ammalisi'na. Nasaba' kuondangi minasa anjari tantara nakke rimusui se're kelas nasaba' nakke ta' lebbaka ambantui anjama tugas kelompokka, mingka ri sisi maraenga nakke wajikka ammikiri' masa dallekangku.
Niak tau mallak tongi ri janganga, nasabak anjo janganga biasa tongki napattok manna allalota ji ri ampikna. Ramli beru-beru anne nipatoki ri jangang mingka tenaja na sanggenna bokka’ pantarak mingka ejai bukkulengna anjo nipattoka. Anjo patoki iareka jangang kampong tenaja na lompo didu iyya mingka pakrisiki. Nakua dottoroka anjo nipatok jangang anu biasaji, punna niak bokka’ cakdi nampa tenaja na lalang dudu, bajik kale-kaleji intu. Mingka punna bawana anjo janganga niak butta atau anu rakmasak nakanre, kullei takkontaminasi bakteri, njari injo tau nipattoka kulle njari nataba tetanus. Mingka punna tangkasaji bawana nampa napittokki, tenaja nang ngapa-apa anjo, ki bissai mami anjo bokka’ta nampa kisareang minyak gosok.
Akjappai anne assuluku Dila surang kakanna, Yuyun. Eeoki mange ammalli potolok ri toko Ero. Wattunna jappa anne sipakrua, niak tau, anak-anak baine todo’ji jappa ri bokoanna. Langsungi akgora anjo anak-anaka, tau mantanga ri ampik ballakna tonji, nakua bodoangngangi kakanna daripada andikna. Anjo kakanna bodoi nasabak sanging nitrattuki kapang, anjo nakua nampa makka’-makkalak. Kebokkangngangi pole andika daripada kakanna, leklengi iyya, nassami jai lakbi ngai andika daripada kakanna. Wattunna nalengngerek anjo nakanayya, anne Dila langsungi na janjang anjo taua nampa nagofai oee apa nukua, tanjakna silai sambarang napau, kinneko punna baraniko. Mingka langsungi lari anjo taua. Anne Yuyun mere’-mere’ji bawang, nakua passang tommi mange.  Wattunna moterekmi ruayya battumi ri ballakna, Dila najammaki mange ri ammakna.
Tena jai tau anjari orang kaupakkang. Rusmini anne ditakdirkangi anjari se're tau upa'ka. Ri jai saweang angikutiki undian berhadiah, anne Rusmini ta'lebakka ammotere limang kosong. Ri undian berhadiah jaimi naikuti, jaimi hadiah nagappa misalna payung, jang rinring, dispenser, pappallu kanre, komporo' gas, siagang hadiah maraenga. Beru berua anne Rusmini kullei anggappa hadiah se're motoro. Rusmini anne nabagiangi tipsna kullei meta jai hadiah. Sawena taua anjo angappa hadiah anjo pansareangna Allah, bagian rezeki le'bami riatoro. Sebagai manusia, taua wajikki ikhtiar, a'doa siagang berusaha. Sebelumna angikuti undian, hati anjo parallui wajikki tangkasa,ikhlas, a'doai ri allah taala. Rusmini tappa'ki punna yakin siagang percaya hadiah kullei rigappa.
Agangku wattu na niak acara organisasi na ri sikola ya tena na sengaja accini setang ri wc na dallekang kalasak na bede. Anjo setang bane kamma kuntilanak ammenteng ri pintu na wc ya wattu na erok antama. Langsungi a'gora nampa ngarru, ta'bangka ngasengi agang na cini ki lari kajili jili mange ri pos na. Na carita mi ri agang na ngaseng punna na cini ki setang baine ri dallekang na pintu wc a, anjo ngaseng agang na malla tommi erok antama ri wc ya, sanggeng na tahang mami ta'mea na. Anjo agangku langsung tommi garring siminggu, tena antama sikola na pakamma ta'bangka na cini anjo setanga ri wc a.
Ri ruang operasi hal na pare' tegangi kalen na Arni. Ka riolo ri operasi tulang bedai kasia' na siagang operasi sesar ka anne ka erok ka a'buntulu siagang ana' ku. Niak poe hal unik na gaukang dottoro na ri ruang operasi, anjo na putara' ki kelong-kelong na Adele ka kelong na ngai Arni. Anjomi na kana Arni kulle na pare' rileks kalen na Arni selama na ri operasi sesar. Ka anjo dottoro na Arni na issengi punna na ngai kelong-kelong na Adele anjomi na putarkangi kelong na ri ruang operasi. Tena na sallo lassu tommi ana' na. Sannanng mi nyawa na Arni tena tommo na niak malla na ri ruang operasia.
Parallu mentongi kinne taua nabiasakangi antri manna kemae, manna apa nagaukang. Ri Jepang, anjo taua kanna tala nipauangi, na isseng ngasengmi kua parallui antri. Mingka kitte kinne battu riolo kijai sanggenna kinne kamma nisawalak dudu kijai cipuruk. Anjomi dih punna niak kibattui na paralluki antri, antri laloki bhik-bajik nasabak la narapik jaki intu. Punna karo-karoki, bajikangngang kibokii anjo taua daripada la beserekji taua salla’. Kammaji anjo sitojengna, parallu tongki issengi, ammenteng sannang maki sanggenna kittemi nikiok ka nassami narapik tonjaki anjo njari tea maki ammolong-moling antriang ka jai anjo tau ballisik ri katte, jai callaki, nacarita ribokoki. Memang punna niciniki taua ri dallekangta bajikji mingka batena mamo anjo nacallaki lalang atingta masabak ballisiki, kodi nyawana mamge ri katte.
Wattu ku ca'di lucu na polos tanjaku na kana jai tau ka lompoi bola matangku. Lassuku memang tanjaku tena na si ga'ga agangku lainna, nakke lassu ri kulit le'leng, u' gariting na kamurung po'nya'. Antama ka ri sikola ku jai agangku pakkaika kodi tanjaku ka le'lenga, larro ka ri ngaseng na agangku angngapai na pakkanai tarrusu' ka na tena salahku ri ngaseng na tau. Se’re wattu la’busu mi sa’bara ku ri hina tarrusu anjari ku siagangi tau pakkanaika si’ba’ji. Antama ka ri ruang gurua ri sidang. Sanggengku sibulang tea antama ri sikola ku sibulang, anjari na totoa ka na palette ka ri sikola berua. Nampa pi ri sikola beru ku na jai agangku tarima baji' ka na tena na pakkaina ka kodi.
Nampa ri semester 5 kamma kamma anne, nakke erok ku ulangi sede mata kuliah anjo nyontek ka. Doakan nga nakk agang agang ku kulle lalangi anjo mata kuliah yaa moterek sabajik bajik na siagang indeks ku sinamperek kullei labbi maksimal, setidak na annek kulle ja lulus bersyukur ma hehehe Aamiin. Lesson Learned : widihhh niak tong Lesson Learned na poeng hahaha. Inti na yaa tea ki parek anjo nyontek nyontek ka nahh agang agang ku, ki jama mi tekamma kulle ta tea ki paksai harusuk ki ni gappa nilai bajik ka, ki sesuaikan mi siagang kaleng ta tongji. Punna erok ki nilai bajik yaa appilajarak ki bajik bajik tea ki nyontek. hahaha
Na kana NB mallaki NB ri kallarroi totoana siagang na pa'risi nyawa na totoana punna na issengi anjo kejadianga le'baki ri perkosa a'giliri ri 12 tau andik kalasak na. Kejadianna ri tanggala 30 Desember 2014. Anjomi tena na pawwangi. Tapi na tena na sangkai NB punna salah se're agang na, na pawwangi totoana NB. Ka sebelum na NB le'ba ki na carita anjo kejadianga ri agang na punna le'ba ki ri perkosa. Anjo mi nafas issengi na totoana langsungi ri erangi ri kantoro polisi Polresta Palembang. Pa'risi na nyawa na totoana NB na issengi na anjo kejadianga na taba ana' baine na.
Niak niparek anjo kelas psikologi punna allo sattui, konjo lalang ri kelaska akkumpuluk ngasengi tau niaka traumana. Baku accarita antekamma kulle pakaramula anjo traumayya sollanna kullei sipa’ballei ngaseng lalang, kullei lannyak anjo trauma salloamo nabolik-bolik. Memang towwa iyya punna accaritai taua, bajiki pakkasiaka silalonna. Punna sulukki battu lalang atinta, kammai plong nikasiak. Anjomi bajikna punna niak masalata na nipauangi agang bajikta, atau caritaki ri bijanta, bajiki pakkasiaka, mingka punna nibolik-bolik tarrusuki tena ni issengi la nipelak kemae masalayya, katteji pole sessai kalengta. Nakanrei lalang kalengta katte kanawa-nawang tongki punna kamma anjo kamase, tena sannang katallasangta nipakua mallak siagang sessai nyawata dende.
Nia' pirangna pangalamang ri wattuna ca'di appare' trauma. Makase're tua toaku anne rassiki asi'baji, mangeku rassiki selingkuh siagang napala'busu doe' siagang selingkuhanna. mangeku tong tauna kasara'ki anjari nakke riwattuna lompo malla'ka annikah. Ri wattuku assikola, nakke le'ba mae ri kamara' anje'ne' kale kale appela je'ne ca'diku, siagang nakke anrasa ri dallekangna pakkekbuk kamara' anje'ne' anne nia' sa'rang jappa bangkeng pirangna kali, nakke tena anjari ammake anjo kamara' anje'neka siagang langsung kusungke pakkekbukka, benar saja nia' pirangna anak bura'ne ammenteng ri dallekangna pakkekbuk rupanna anjo tena nabaji', anne bura'nea kamuriangi nacini'ka. Nakke angarru siagang allari mae ri kelaska. Anjo bura'nea ero'ka naeka' ri kamara' je'neka.
Le’ba ku daftar anjo jalur SNMPTN ka ku cini ki hasili’ na tena ku lulusu’ ka kurangi kapang nilaiku tena na tinggi dudu anjo wattua. Tena ku kecewa, daftar ka poe jalur SBMPTN anjo jalur ti tes ki riolo, sikamma ji pilihan ku ero’ ri UNHAS mangkasara poe. Rua bulang le’ba ku tes SBMPTN ku ciniki hasili’ ujian ku tena pa poe ku loloso’ ri UNHAS. Tapi ku cini anjo pembayaran semesterku ri kampusku sanna’ kajjala na. Mange ka ri bagian pendaftaranna erok minta panaungi biaya semester ku. Akhir na ri tolakku areng ku ka tena doe’ ku bayarki doe pendaftaran dallekanna.
Nakke le'ba' kecelakaan parah ri wattuku ca'di'. Nakke rinjo ero' mae ri sikolayya rigandeng motoro' siagang jongoso'ku ri balla'na tau toayya nakke dilappo siagang oto allaju ri kacippa'kang longga'ka. Nakana saksi mata accarita ri tau toaku nakke tassambila ri motoro' siagang tappantull ri butta tallu kali. Nakira taua nakke anjo ammatema nasaba' ri wattuna anjo nakke tena kusadara, saweang jongoso'ku tenaja angapa-ngapa. Ri wattuna anjo kalengku rassi lokok, bangkeng kanang ku tong tepo'ki. Nakke antama' ri kamara' operasi rua kali sanggena rinyatakan tenama kulle ammake bangkeng appa bulang. Ri wattuna anjo wattuku SD tena kungisseng aga aga, nakke kuisseng rinjo  angarru ri wattuku tena na sadara' kalengku le'bana kecelakaan.
Nia' appa sipengka kualami ri pitu taung oloanga. Makase're nakke sipengka siagang bura'neku nasaba' ammatei. Makarua nakke ammile sipengka siagang sirupaku, nasaba' leadaan ekonomiku tenamo singkamma siaganang ngasenga, nakke kuissengji kalengku siagang paham bajikangang  nakke mabella le'bana nakke angappa sinyal punna nia'ku rinjo tena naiininkan, nakke assambe nomoro' talipong siagang joja ammotere ri kamponga. Makatallu nakke amputuskang appisah baji' naji siagang bayuangku, mingka nakke opp menjalin pangaganga, nakke rassi inji akkabbara siagang appilajarang angge'ru' la'busu rasa singai ijina. Nakke tappu ate'ku siagang madai parisi' mingka sejatina anjo maling tenaja harusu' a'rimpung. Makaappa' nakke sipengka siagang bura'neku nasaba' harusu'ki anjama ri jakarta, mingka nakke masih bertahan ri kota ca'di ri jawa tangga.
Ri allo attiananga, pa'rasanganna Rekno anne tena na nyamang. Battangna tarrusu allompoi. Ia, umuru' battangna anne antama' ri bulang pitu. Mingka anne tenna singkamma wattuna rua attiananf riolo. Battangna anne Rekno lompo dudui. Rekno mae ri dottoro' battanga, rekno siagang bura'nena ta'bangka luar biasai nasaba' le'bana ri USG, nakana dottoro'ka, battala janinna ri battanga tallu kilomi. Padahal, umuru' kandunganna anne nampai pitu bulang. Nasaba' lompo battangna, Rekno anjari sukara'ki ajappa anjari jai jama-jama ri balla'ka terbengkalai. Dottoro nasarankangi Rekno operasi sesar. Rekno akhirna mae ri balla' garringka nasaba' konstraksimi. Rekno anne akhirna operasi sesarki. Akhirna lolo lompoa anne Rekno makase're nahirup udarayya, battala'na anne loloa lima kilo.
Rua nasabah BRI Unit Jombor siagang Bendosari anraih hadiah lalang upacara Undian Simpedes Bei, Minggu (20/11/2022) ri allaloa. Grand Prize utama sekre berupa berangkat Umroh siagang keluarga inti, na menangkan warga Dukuh Bembem Rt 001/Rw 003 Desa Gentan Kacamatan Bendosari, Suyonk, 79. Sedangkan grand prize utama rua berupa sekre unit motor honda Klx na menangkan warga Dukuh Pencil rt 001/rw 008, Desa Manisharjo, kecamatan Bendosari, Adhi Imam Santoso. Anne tau metayya makarua iamiantu Adhi sala sekre peternak jangang broiler. Keluargana anjari Nasabah Bri Unit Mulur salama puluang taung. Adhi mangaku takbangka, rannu siagang tena na sanna-sanna angguppa hadiah sumpaeng, ia akkana akan na gunakan motor untuk kapantingang usahana.
Kondisi na antrian sanna padat na niak 2 lajur antrian untuk premium sepeda motorok. Antu nakke beru ku isseng baribbasak na tenyata harga premium ka naik ki, pantas anjo alloa sannak labbu na antrian nga ularak ki sanggeng na lalang nga. Lekba na sekre jam nakke antri nampa niak inji ka rinjo ri tanga tanga na lajur sebelah kanan, tiba tiba niak sekre ibu ibu battu na polongi antrian ri jalur kiri masuk mae ri tanga tanga na rua lajur antu tena yaa antrian na. Anjo na pareka anne ibu ibu ka ni minawangi siagang pengendara lainga. Spontan nakke marranga kana curang na anne ibu ka tena na pake antri langsungi antama mae ri tanga jari langsungi battu ri muko na petugas ka. Anjo ibu obu ka tena na langngerek ki nampa na teruskan ji anjo aksi na padahal anjo pengendara ri lajur kanan siagang kiri tena na sarei anjo ibu ka lalang.
Le’ba ku daftar anjo jalur SNMPTN ka ku cini ki hasili’ na tena ku lulusu’ ka kurangi kapang nilaiku. Tena ku tappu harapan, daftar ka poe jalur SBMPTN anjo jalur ti tes ki riolo, sikamma ji pilihan ku ero’ ri UNHAS mangkasara poe. Rua bulang le’ba ku tes SBMPTN ku ciniki hasili’ ujian ku tena pa poe ku loloso’ ri UNHAS. Pa’risi na nyawaku ka erok duduka antama ri anjo kampuska. Ku cobai poe daftar ri jaluru’ mandiri na UNHAS alhamdulillah lolosa’ ka. Tapi ku cini anjo pembayaran semesterku ri kampusku sanna’ kajjala na. Mange ka ri bagian pendaftaranna erok minta panaungi biaya semester ku ka tena na mampu totoa ku bayara’ ki, tena pa di setujui ka na kana jai erok antama mange ri kampusu’ ka.
Serangan panik atokah ni kana Panic Attack anjo awalak na battu ri Depresi anjo mari lalanga battu ri kaleng ta. Depresi aa anjo sallo ka sallo na mi berubah anjari anxiety atokah kecemasan sanging erok ki ni sakring jambang, atokah ak songok jai limang ta. Nah lekba na anjo ni sakring mi sessa cemas ki labbi labbi anjo mi kulle battu mi secara tiba tiba anjo tamu tena ya ni undang ngi. Arengna serangan panik atau panic attack punna anjo battu mi panic attack ka kulle kamae kamae nahh manna mamo sementara nganre ki, sementara sambayang ki, atokah sementara ri rate na ki kendaraan ta.
Pengalaman sannanngku wattuku mange ri kota Surabaya. Salah se’re na ku gappai jodohku ri rinne. Pengalaman ku ngai dudu lalang tallasa’ ku. Tena mentong ku pikkiri’ ki ku gappai jodohku mange ri Surabaya. Ka ri rinne wattuku ri Surabaya erok ja liburan siagang andikku tapi na Karaeng Allah Ta’ala na sareanga sibuntulu jodohku ri rinne. Rua bulang ja sibuntulu anjo bura’ne a. Nampa ku butting siagang ri kota ku ri kota Mangkasara’. Alhamdulillah na appa bulang le’ba ku bunting ri sareang ma Allah Ta’ala ana’ ri battang ku. Le’ba na ku tianang 9 bulang lassu mi ana’ bura’ne ku ri bulang September tanggala 12 taung 2021. Sikkamma tanggala lahirku ana’ku anjo tanggala 12.
Rabu, 11 Novembr 2021. Dampak buruk battu ri pandemi covid 19 mae ri ekonomi global sannak nyata na, tena niak terkecuali ri Indonesia, manna mamo ni prediksi kulle semakin bajik. Selain na angka pengangguranga antu sannak lompo na, jai todong jamang jamang ni pastikangi kulle lanyak, bahkan sessa punna erok ki pulih manna mamo anne pandemi yaa berakherek mi. Kondisi anne mi anjari tantangan beru mae ri antu tau boya ya jamang jamang barak kulle na gappa peluang anjama ri wattu wattu pandemi. Sehubungan siagang anjo, Universitas PGRI Madiun na sare pembekalan mae ri Mahasiswa Calon Alumni siagang Trik Merebut Peluang anjama.
Kulle tongi anjari pappilajarrang anne carita sekrea. Dini appareki skripsi ka erokmi nalekbaki kulianna nampa sarjanai. Mingka anne silalonna lannyaki anjo file skripsina. Ommale anu sallo tommi niparek, lakbiring tommi lekbak, ngurana lannyak. Batena todo’ ngarruk, tena na erok naung ri kallonga anjo ngaseng kanreanga. Mingka siallo kemudiang, nasungkei fd na, ternyata anu niak tonja anjo skripsia nabolik ri fd na, langsung takkallasak sannang nyawana. Bagannaja kamase. Lakbiringmi tena niwisudai anne bulanga. Attayangpi isse annang bulang punna tena naguppai. Nasabak sanna’ sukkurukna Dini naguppa anjo skripsina, appuasai tallu ngallo. Tania apana, skripsi anne kaue, nai issede’ kodong la apparek punna la lekbakno nampa lannya, nai mi intu ikhlas appakaramula parek issedek. Baganna niguppaji.
Berhubung nakke jaranga pacaran, sikedde carita barak kulle ki katte ni sakring lega. Katte antu tau hebat ki, kulle ni tahan, kulle jaki sannang, siagang ni kutaknang saran battu ri tau lainga. Menurut ta katte, anjo burakne kamma ajo kira kira bajik ki ka mae ri masa depan ta? Punna iyaa, katte kulle tong ji ni lanjutkan hubungan na siagang iyaa. Punna tena, ki salai mi antu. Ki selamatkangi kaleng ta siagang bayi na antu niaka ri lalang kandungan ta. Katte pasti carakdek jaki, siagang appilajarak jaki jai hal battu ri anjo kesalahana ri masa lalo, toh? Masalah pribadi, anjo urusan ta siagang puanga.
Punna ri universitas negri iyaa singkamma ji lainga, minawang tes umum (SNMPTN , SBMPTN ato ka jalur mandiri) umumna IPS nah, jari kulle ni pelajari mata pelajaran rumpunga anjo. Punna ri kampusuk ku iyaa niak poeng tes lainga tambahan antama ri kemampuan akkarena musik na calon mahasiswayya, pammula ri vokal atoka lalang tekamma carakdek na pake alak alak musik anne tes na ni parek lekbak na ujian tulisik (sipangisenganku nahh, pammopporanga punna salah . Ki boya mi ri web na kampus eroka ni tamai) maraeng kampusuk negri, niak kampusuk swasta kuisenga antu IKJ, ri web na ni jelaskanji apa apa ni parallu siagang tekamma cara ta daftar antama. Ki kunjungi mi.
Trauma iareka sekre keadaang kemae pakkasiak mallak niak nasabak nibakji, kecelakaang atau maraenganna pole. Njari trauma biasana niaki nasabak kajariang rioloa. Anjo kajarianga papakrisik nyawa tala erokki punna kajariang mingka kajariangi, anjomi kulle pareki trauma taua. Kammayya anjo nassama kodi untuk kalengta allo-allo, tertekang tongi mentalna taua punna niak tdaumana. Anjo kamallakkanga lekbaka kajariang kullei naparek stres taua, panrak mentalna siagang tergangngui kamase psikisna. Punna niak traumata nassami sanna’ kodi nikasiak, apalagi punna la kajariangmi issedek, timbomi issedek antu pakkasiak mallaka. Anjomi tena kulle nigampangkang todo’ anne traumayya, punna kulle niatasi, nipa’ballei, parallu nipa’ballei sollanna tena pila' sanna' punna lompoi kamase.
Singaiku anne napare' salasama. Anne singaiku tauna laboki siagang tena nabalinna barang le'ba naballi siagang barang pasareangna taua. Anne singaiku relakki naga'de HPna nasaba'ero' ammalli majalah korea. Tena ta'bayang kesalna anjo tau toana. Cappa' cappa'na anjo majalahna sibulangji anjari alas panci ri dapuru'ka. Rinni kaccinikangmi anne anne taua tena kulle nahargai passareangna tau toana siagang barang naballi kale-kale, padahal ammallina anjo napiccai tau toana. Anne singaiku le'ba tongi angindrang doe' ri wattuna keas tallu SMA naballi jakek Super Junior tallui ratu sagang tuju pulo. Singaiku anne nakana ero'ki nabayara' bulang muko punna uang jajanna takkumpulu' nampa nyatana anne sitanggaji le'ba nabayara'
Kamma kamma anne kau punna mako bazooka. Punna nu ukkuruk ki senjata bulo nu riolo nu pakea siagang kamma kamma anne bazooka mi nu punnai, anjo tena mo na adelek ri kaleng nu toh. Kamma tong ja anjo ri pikiran ta riolo. Riolo katte anjo ji ni isseng. Riolo katte singkamma ji anjo ni isseng. Anjo mi battu mae ri batasan ta antumi usaha ta riolo. Katte tena ja niak salah ta apa apa... Riolo katte lekba mo ni parek anu paling bajika mi. Anjo mi sebenar na tena ja apa apa parallu ni pammopporang battu ri kaleng ta. Ki tarima ngaseng mi apa lebak ka mo kejadian anjo riolo apa niak na.
Ammakji memang salah sekre ekspresi punna larroi sekre tau mange ri tau maraeng. Anne biasa loe natana buru’nea, nasabak punna baine jainganngangi ngarrukna. Punna pakrisiki nyawana ngarrukji nampa tinro mingka punna buru’ne, tala ngarruki mingka biasa niak nasambila apa-apayya atau ammakji. Mingka anjo sipa’ kammayya intu tena bajik niparakai tarrusuk, parallu niroba. Nasabak punna niparakai tojeki anjo sipaka, katte ji naparek rugi siagang tau ri ampikta ngaseng. Ammkji artina tenami kulle natahang anjo emosia, aklumpami njari nasawalakmi na kendalikang. Punna lekbakmi ammakji, bajikmi biasa nakasiak, mingka anjo nibakjia, nassami kodi pakkasiakna, kodi nyawana, njari tea laloki pabiasangi anjo ammakjia kamase, niak apa-apa sikekdek langsung limangta akkarena, tena na bajik punna kamma injo.
Ajang pammileang mahasiswa carakdek (berprestasi) tahun 2022 jatuh mae ri Ilham Muhammad sebagai mahasiswa paling carakdek utama program sarjana. Mahasiswa semester 7 teknik geologi universitas dipenorogo (Undip) niak sigudang kacarakdekanna. Ilham niakmo totalakna 62 na gappa juara siagang penghargaan tingkat nasional siagang internasional. Antekamma carana ilham punna ni pikkirik assalakna battu ri bija sederhana anne akkulle ancapai kacarakdekang lompo anjo? Bapakna ilham iami antu tukang pijat siagang pangguppaengna kurang lakbi 1 juta si bulang. Ammakna ammantang ri ballak tena jamangna. Untuk na atasi keterbatasang ekonomi, ilham berjuang untuk angguppa beasiswa rassi ri wattunna akkuliah. Sanggengna ia tappilei anjari panarima beasiswa yayasan baitul maal Bilian.
Tabungan nikana sala sekre battu jai janisik na produk bank antu jai ni keroki taua ngaseng. Kegiatan an nabung todong jai mi ni jama ri ballak ji ni bolik, singkamma rawa na paklungang = nga , rawang na tampak tinro aa, bahkan niak bolik ri tiang ballak na antu ni parek battu gipsung atoka kayu. Punna na kana Undang – undang No 10 Tahun 1998, tabungan antumi nikana pakbolikkang antu punna ni allei kulle ji ni parek mingka niak syarat syarat harusuk ni sepakati. Mingka, anjo pakbolikang ta takkulei ni alle make cek, bilyet, giro, ato kah laenga antu singkammaya ji.
Kau harusuk assuluk battu ri zona nyamang nu, nakke todong niak ja ri posisi singkammaya ji posisi nu, nakke ku putuskangi siagang jai pertimbangan, tea ji nakke bawang pertimbangkangi kaleng kaleng ku, mingka nakke ni bantu ri agang agang ku anjo dakke ka ri nakke. Kadang pikirang ta tena na singkamma siagang tua lainga ri lalang na keluarga ta. Anjomi panjari tekanan tersendiri. Katte parallu ni hindari keluarga antu biasa ni kana toxic. Punna nakke tena na niak jamang jamang, katte kulle suluk battu ri kota ta amboya jamang jamang siagang gaji antu gannak ka ni hidupi kaleng ta ri luarak kota.
Tuju allo lalang siminggu, tena marina Ugha appilajarak. Bari’basak, allo, karueng siagang bangngi sanginna mami bo’bo naerang. Punna allo sattui, battu tommi anjo Risna ri ballakna Ugha nasabak eroki surang appilajarak, apakah kallasak tallumi SMA, parallui appilajarak sollanna kullei lulusuk nampa antamak ri tampak pakkulianga. Cocoki nakua pepatayya, usaha tena nakhianati asseleka. Nasabak tojeng-tojengna appilajarak Ugha, luluski ujiang siagang Risna, nomorok sekre poeng arengna, paling tinggia nilaina ri sikolana. Langsungi kamma erok rikba’ kalengna, lappasakmi anjo ngaseng bebang ri kalengna, tenamo na parallu appilajarak sanggenna bangngi, kullemi akbagadang ciccinik pilleng Korea manna mamo lantang bangngia. Lekbakna anjo nampa appilajarak issede’ untuk la antamak ri tampak pakkulianga.
Punna katte merasa ringi’-ringi mae ri sekre hal niaka na pareki nirasa erok taklangnge, mungkin pakkasial erok taklangnge anjo na sabak kelengna niak pakkasiak mara-maraeng iamiantu assare patanda sesuatu bahaya. 
Singkamma pakkasiak ringi’-ringi’, na selanjutna assare reaksi mae ri katte niaka na pareki erok taklangnge. Kamma anjo kira-kira na pabattuang ilmuwan saraf Richard Clarke, battu ri University College London singkamma niberitakan DailyMail Oktober 2015 ri allaloa. 
Menurutna, otakna taua sannak hebat, sanggengna ri wattu otak annarima gambaran tentang mae ri sesuatu niaka kulle anjari mengandung racun, singkamma kanre bari, dageng botto, siagang hal pakaringi’-ringi maraenganna. Otak bagian rawa akkiring sinyala mae ri batang kalengta untuk mengkordinasikan panggaukang pakkasiak erok taklangnge.
Nakke memang sanging appalak doang lalang setiap lekbak assambayang, nakke appalak doang supaya Allah SWT assare kesempatan mae rinakke untuk amparakaia ruayya tautoaku lalang anjalani masa-masa umuruk toa ri allo-allona tallasakna. Alhamdulillah doaku anne nakabulkan karaeng Allah SWT. 
Antekamma rasanna? Pengalaman spiritual yang fantastik siaganv mengharukan. Na pabattua ri titik paling tinggi kasadaran spiritual tentang kehidupan manusia. Nakke akan memulai battu ri almarhum manggeku. Tallu ngallo ku urang ri ballak garring. Ammakku, kakak-kakakku siagang nakke, lengkap ngaseng niak. Sekre wattu manggeku takbaung lalang tinrona siagang appalak nibacakan surat yasiin. Nakke sadarak anne adalah bentuk pala’ kana na untuk ammoterang siagang appalak bekal berupa pahala battu ri surat yasiin.
Menurut ilmu psikologi, anne iamiantu sala sekre ciri khas battu ri sekre garring, lalang dunia medis, kajadiang kamma anne nikana iamiantu Phantosmiw iareka halusinasi pangngara’. 
Phantosmia iamiantu sekre garring na pareki katte kulle mendeteksi bau tertentu, padahal benda anne tena na niak ri sekitar. Sabak anjomi, masyarakat biasa nakana kajadian anne dengan istilah bau hantu. Bau niaka na ara’ tena na sanging bau botto, mingka poeng ia kulle ngara’ wangi-wangiang. Aroma na ara’ka anne pung kulle terus menerus na ara’ punna katte akdakka iareka simata angngara’ tassinampe lekbaki anjo laknyami pole. 
Ternyata, sensasi angngara bau tenayya wujudna anne terjadi pasti niak passabakkeng. Nilansir battu ri Mayo Clinic, niak rua hal niaka kulle anjari passabakkeng phantosmia, iamiantu gangguang saraf ri otak sabak cedera ulu iareka infeksi saluran pernafasan gara2 flu na dangnge.
Riolo Winda punna erokki palappasa stress naik sapedai sanggeng na bella, tapi na tena ji sallo na anjo la'nya' stress na. Mulai mi a'pilajara agama, sibuntulu agang rampi' na paham ka agama. A'pilajara tommi Al-quran ka Winda jarangi na sukke Al-quran ka. Sanggeng na antama mi bulang Ramadhan, kali se're na kulle na Khatam kan qur'an ka Winda, tena na sangkai punna kulleji na gaukang anjo. Le'ba na na tappukang berubah, tallu bulang ri anne taunga tassimbungi wattu tinro na, jarangi tinro ka malla ki tena na bangung poe. Malla ki punna matei nanti matei lalang keadaan na jai dosa.
Nabi pemugar kak bah anne na renungi ngaseng anjo sannak sannak apa apa yaa lekba ka mo na laloi. Otak na appikirik narrusuk ki, tentang sekre anjopaling kassak ka, sekre apa apa njo paling tarrang, siagang anjo apa apa tena na kulle tenggelam. Nabi Ibrahim na yakini, kana anjo bintang bintang nga na kagumi aa, kana anjo ulang nga siagang mata alloa anjo na minawangi aa, anjo ngaseng kulle munculuk ri kemudian allo kulle tong lanyak. Tuhan ta tena na kulle kamma anjo. Nabi ibrahim na yakini, kana anjo mi puang nga na parek ki anjo ngaseng. Puang nga pa munculuk ki ngaseng.
Punna taua anjama terasa'ki siagang rajin menabung punna eroo ammali barang impianga. Lebana angappa barang impianga ammake usaha kale-kale kepuasanna tena ta'nilai rialami anne se'rena sopir ojolka. Anne sopir ojolka ri oloanga pirang tahung, akhirna kullei ammalli sapatu impianna. Carita perjuanganna anne nasareangi ri video sosial mediayya, nakana anne ojolka punna appesangi tatua ojolka kullei napare' sopirna kullei nawujudkan impianna. Anne driverka anjari drivermi annang taung nampa nalayanani konsumenga sanaji ruampulo lima ribu. Le'bana anjama terasa piranna taung akhirna anne driverka maeki ri toko sapatua. Balinna anne sapatua ka'jalaki sebenarna. Sebelumna anne ammali sempatki ammikkiri' longga naputuskangi anne ngasenga. Nasaba anne klub basketna anne juara anjari kuballi anne sapatua.
Nakke erok singkamma keluarga keluarga lainga antu panno rasa sayang sanging siagang punna tena na bajik bajik bawang ja. Nakke erok ni kutak nang “Bajik bajik jako nak?” kah nakke erok kana erok pau mae ri tau toang ku kana tena na ku bajik bajik bawang ja. Nakke sanging ni tuntuk kulle anjari siagang parek anne antu tena ni tuntung siagang ni dukung battu ri segi materi. Punna gagalak ka sanging ni anggap ka anjari tau tolo tolo siagang tena ku parek bajik bajik anjo ngaseng. Nakke ammalli bok tentang pengembangan kaleng ni anggap kana anjo tena ja niak guna na. Nakke todong sanging ni anggal anjari ananak bannak kah mae ka sarei warna uk ku.
Wattuku mi anjo je’ne ri bungunga a’se’ro ki ri timba nampa ri tare’ rate naik je’ne na, anjo timba na la’bui otere’ na. ku tare’ ki sanggeng na bella bangkengku tapi na anjo bangkengku ta’pe’coro ki ka licin ki dapara’ na. tena ku sa’ringi mantumma ri lalang na bungunga. Tena mi ku sadar apa-apa anjo wattua. Untung na niak ji agangku cini’ ka mantung ri lalang na bungunga nampa na pawwangi ammakku. Anjo ammakku ta’bangka na na cini ka mantung ri bungunga. Niak mi tetangga ku bantuka naik rate battu ri bungunga. Alhamdulillah tena ji ku ngapa-ngapa, ulung ku ji benjol si’ke’de.
Tena sallo anggappa ka balla ku cini ri facebook. Ku coba-cobai siagang bura'ne ku cini ki anjo balla ka ku lammoro ji sewa na. Mange ma ri anjo balla ka, le'ba ma janjiang ri patanna balla. Sampe ku ri anjo balla na lompoi nampa tinggi ji plafon na. Antama ka ri pallu na niak tonji westafel na, baji' ki punna a'bissa panne ki. Tapi wattuku antama ri wc na, ta'bangka ku. Anjo wc na botto mami a'rasa, nampa jai kacoak na ri'ba'-ri'ba. Tembok na poe le'leng mami ka tena kapang pernah ri ganti cet na. Ammotere ku battu anjo ri balla ka, ku batalkan mami niak ku erok assewa.
Lekba, Ni sakring? Campur aduk ki. Mallak, mingka kah nai anjo tena mallak na cinik anjo kecelakaan nga? Sedih, ni cinik anjo korban na tena mo na berdaya. Sukkuruk kah teai nakke. Katte todong tak lekbakki ni isseng apa kulle terjadi ri lalang nga, Bahkan ri ballak ta poeng. Erok ak hati hati singkamma apa mo, punna memang anjo taua tena na hati hati yaa singkamma ji. Kamma tong mi anjo punna suluk ki battu ri ballak ta, seharus na katte berserah kaleng mae ri apa kira kira erok terjadi. Anjo ngaseng kulle niak kulle kejadian kah erok na ja puang nga. Iyaa mi maha na kuasai ngaseng ngaseng nga ri lalang na linoa. Katte ni serahkan mami nasib ta.
Lakbiringi niak ri iya ngaseng kantoroka, tau nangaia cokdo’-cokdo’ mange ri jama-jamangta. Tala niak tau ngai jama-jamangna nucampuri ri tau maraeng. Pakaramulana kapang kitarimaji, mingka punna tarrusuki kamma anjo tala niak perobahang, nassami ballisikki. Pertama parallu nigaukang punna niak agangta pakaballisik kamma anjo, kicobai pahami apa erokna. Nacampuri jama-jamangta nasabak erok mentongji nagangguki atau niak erokna maraeng. Maka rua, punna ri kantorokki, parallu ki kontrol rupanta, emosita sollanna tena kacinikang punna ballisikki, atau nassuki, manna mamo nikasiaki kua tala ningai mingka teaki paccinikkangi. Kiu’rangi kua niakki ri kantorok teaki langsung larro dudui nasabak kulleki nacarita injo ngaseng tau ri kantoroka dendek.
Ri kamma-kammayya anne semenjakna niak ni kana virus covid-19 anyerang ri Negara ta iami antu Indonesia kususna ri kota mangkasarak, punna niak tau erok allaksanakang pakgaukang parallu ammake ijing siagang jumlah tau lalangna sekre acara iareka kegiatang haruski ni batasi pakgiokanna. Kamma mi anjo niak sekre usaha beru mae ri kalangang tahu rungkayya iami antu undangan online, ri wattu mariolo punna erok a ngundang bija pammanakang ta mingka lere battu ri gitte paralluki ammange i ballakna untuk akburitta langsung. Mingka ri kammayya anne niak mi hadere undangan online iareka digital siagang harga pasaranna sannak lammorok na saremi pilihan tema akrupa-rupa gammarakna, niak ammake foto preweding, kelong-kelong, siagang akulle ni tampilkan nomorok rekening punna niak tau tena na sempak assolok langsung langsung kirim rekening.
Riolo nakke biasa ka ku passang mi anjo taua na serobot antrian manna mamo lalang ating ku appote pote. Biasa na ammak ammak . Padahal nakke ammak ammak tong ja. Kamma kamma anne punna niak tau serobot sanging ku ewai, dari pada nakke ku pakkanai anu antu tenaya bajik toh. Cara nomorok sekre antu mi cara paling ampuh nakke ku hapalak ki nomorok antrian, sebelum siagang lekba ku jari pinna antrian tena na rapi. Biasa kejadian punna antri malli nasi uduk. Punna niak antu tiba tiba na serobot pasti ku tegur ki kana antrian na anne ine, anne si B, anne si C, siagang maraenga sambil ku jokjok anjo taua ku maksud. Anne ampuh , kah anjo tau serobot ka biasa na langsungi sirik sirik.
Nampang na anjo wattua nakke tena ku sopan mae ri tau labbi toa dari pada nakke, Astagfirullah. Iyaa, bapak bapak mi memang iya anjo na punnai anak siagang baine. Tau na memang lumayan aneh, na ngai sannang sannang kodi. Ri lingkungan iyaa tena tong na lekba sosialisasi, anjo mi makana na nakke tena ku issengi. Lekba na anjo kejadianga iyaa tena mo na lekba na minawang ngi kah. Alhamdulillah. Mingka punna sik buntuluk ka iyaa pura pura mi todong tena na isseng nga, Alhamdulillah. Nakke merinding nga punna ku ukrangi anjo kejadian nga anjo. Jijik ku dehh tena lalo mo na niak kamma kamma anjo sede.
Tena na tarimai anjo ri tuduhanka, anjo korban Dian Saputra siagang daeng na na battui anjo oknum polisia ri kawasang Sukarame, Bandar Lampung erok na mintai klarifikasi anjo tuduhanna ri Dian Saputra anjari bandar narkoba. Na kana Dian Saputra niak siapa' oknum polisi battu ri balla na ri daerah Rajabasa indah ri tanggala 10 Juni 2022 nampa na tudui anjari bandar narkoba. Dian Adi Saputra se're warga ri todongi pistol ri oknum polisi sanggeng na viral video na ri sosial media wattu na na carita anjo kejadian pakammalla ka ri balla na Dian Saputra sanna malla na anjo wattua ri todong pistol.
Selain na anjo, niak bajik na punna katte sebagai tau toang na muhasabah alias ni evaluasi kaleng ta. Kah tena na tena kulle aktivitas anjo bannak bannak na kelewatanga anne munculuk ki teai battu apa antu na cinik battu ri tau toang na anak anak ka, mingka battu ri cinik cinik na ri telepisi atokah youtube ka. Punna lekba mi kamma anjo, niak kemungkinan katte sebagai tua toang na lalai ni awasi cinik cinik na anak ta ri Youtube selama anne. Apalagi anjo sanggeng na anak anak ka punna pikirang kamma anjo parah na sanggeng na kulle niak pikiran na pikrui taua.
Ri wattuna SMA nia keinginan ero' antama ri UI nasaba' merasa UI pammantangang mabaji'ka akkuliah nasaba fasilitasna memadai siagang jurusan ringai anjo rinia'ki ri UI, tau toayya nasareangmi kapetta, nakke tong ero" a'la'ba'. Ri wattuna injo akkaramulami ambisius ikuti tryout, appilajara' sanggena begadang. Ri wattuna UTBK, nakke anjama soalna lancara'ki, nasaba maraengi ribandingkan tes soalna mala'buki. Sayangna hasili'na anne nakke tena nalulusu'. Ri wattuna anjo nakke sama sekali tena nacurang siagang le'bami kuikuti sesuai prosedurna. Sawe menyesal pas riissengi hasili'na, mingka ero' antekamma nakke salah. Akhirna nakke aputussang gapyear, nasaba' tau toayya naiizinkanmi ri kesempatan makarua nasaba' antama' ri Ui tena na gampang.
Nakke ku tayang ngi memang anjo taua sanggeng na tena mo na kacinik kan mo see. Nakke yakin nga anjo matang ku tena na salah. Nampa nakke tippa tippa ka sholat bara kulle ka cinik ki sede anjo mae ri jendela ku. Ehh tojeng, iyaa ammalo mi sede, battu ii sambayang ri masigi ka. (ammake baju koko ii siagang lipak siagan peci). Baribbasak na wattu ku assikola iyaa na minawang mi ma sede, nakke ku cinik cinik ki anjo tanjak na. Tojeng nahh singkamma ii. Anjo karueng na nakke ku tayang mi sede ri jendela ku. Sanggeng na sekre minggu kamma narrusuk anjo, memang tau singkamma anjo tau na.
Anjo wattua attiananga ana'ku umuru' na tallu bulang. Ulang taunga ri umuri 23 taung, taung awala ku anjari baine na. Na sareanga bura'ne ku hadiah jilbab poe kanrejawa ulang taung na balli ri toko Holand Bakery. Anjo hadiah jilbab na niak rua warna na, warna eja na warna cokla'. Sanggeng na kamma-kamma ya anne lompo mi ana'ku umuru se're taung, ku pake inji anjo jilbab na sareanga. Ka baji mentongi bahanna nampa ku ngai warna jilbab na. Le'ba poe na sareanga tiket kapala' terbang awala taung na 2022 mange jappa-jappa ri kota Malang, tena ji na bella battu ri kampong na ri kota Surabaya, sanna sannang ku mange jappa-jappa ri Kota Malang anjo wattua.
Jarak balla ku na sikolaku bellai anjo wattua. Anjari allo-allo ku amminawang ri manggeku lampa ri tampa jamanna, anjari Bari'basa inji mange ma ri antara manggeku riolo si sikola ku ri jam 5.30 sanggeng na jam 6.  Punna mange ka ri sikola ku kale-kale ri jam 7 pi, jappaya macet tommi anjari kulle ka terlamba' sampe ku ri sikola ya. Sampe ku ri sikola ya accini ka niak kongkong ca'di le'leng ri dallekang na sikola ku. Wattuku mi anjo ciniki, ragu-ragu ma erok antama ri sikola ku. Anjari lari ka langsung antama ri sikolaku tapi na kejar ka anjo kongkong a sanggeng na ri dallekang na kalasak ku. Malla ku mamo, lari mami ka tettere mange ri kalasak ku.
Siratangi lari Aco kamma accinik setang, antekamma tena anu nierangngang badik surang Eko. Njari anne caritana, niguppai potona Aco surangi bayuanna Eko ri bangngi aha'ka, anne Eko naguppai anjo potoa ri HP na bayuangna. Wattunna nikutaknang Aco nakuai bayuangnaji Eko erok, nakioki Aco mange nganre sipakrua ri biring tamparanga, mingka Aco nasabak pangnganreang njari libaji. Cemburumi Eko njati naondangi Aco naerangngang badik dende,  langsungi laccirik larina Aco nipakua mallak. Intumi punna ni isseng memangji kua niak bayuangna anne tau kiokki nganre sipakrua, bajikangngang tea maki dende ka biasa anjo pikkirangna taua tena nannaba, njari sambarang mi intu carita attimbo, manna mamo tala niakji apa-apa mingka tena kulle ki kontrolki pikkirangna tau maraenga.
Anjo sakring mallak ta tena na kulle lanyak. Menurut na anjo nakke lekba ka ku baca ri internet anjo bedeng na kana berdasarkangi penelitian, wattu na anak bayi aa lahir, anjo anak bayi aa mallak ri 2 hal ji, mallak ri sakrang gegerek siagang mallak mattung. Punna nakke ku pikkirik antama memang ri akkalak, kah anjo perasaan mallak anjo lainga sanggeng na katte dewasa anjo mi ni kana sakring mallak ka ni pelajari. Menurut na pengalaman ku, anjo sakring kaleng kaleng nga atau ni sakring niak lanyak antu battu ri perasaaan anjo tena yaa ni cintai, kurang ni cintai siagang Lack of Love.
Ri Kota Surabaya, tampa' ku akkuliah ku ngai na kota na, ri Surabaya niak gedung tinggi anjari tau berua accini gedung tinggi jai ri rinne. Niak tong ku kasia’ pengalaman kodi ku, anjo ku nakku’ ki totoa na andikku. Anjomi ku am.motere ri allo sabtu minggu na ri kota ku. Tea totoa na andikku ji ku nakku’ ki niak meong ku poe ku nakku’ ki ka nakke jai meong ri balla ku ku tutui. Untung na ri kampusku jai ji meong kulle ji na obati nakku’ ku. Allo-allo na ku balliang kanreang anjo meong ri kampusku, sannanga punna cini ki nganre.
Anjari siapa kalima tena na baku akkana siagang pacarku. Niak allo agangku ammantang rampi balla  na anjo mantan pacarku, na pawwanga punna tappu ma kah siagang anjo ka ri pawwangi agangku ri ammak na mantan pacar ku, punna anjo mantan pacarku rua kalimi na erang baine laing ri balla na. Anjo baine a ternyata selingkuhanna, agang ri panjamanna. Larro ku ri ia angngapa na tega ka na selingkui, na nakke pantama ki ri anjo tampa' jamana riolo. Ku pamopporang mi na kulle na tinggalkan anjo baine a, tapi teai. Anjari nakke ku tappuki hubunganku, teaja pa'risi nyawa sallo dudu na pakamma.
Ri wattuna TK ri balla'ku siagang balla'ma purinaku sipueangi. Purinaku ampatangi anak umuru'na beda siagang bulang siagang nakke. Anjari nakke sireppeki siagang anakna purinaku anjari cikaliku, anjari nakke allo-allo akkarena siagang cikaliku ri balla'na. Wattuna nakke akkarena ri balla'ka anne purinaku rassi ki napadakki atta'na ri bagianna kalengku. Nasaba' anjo wattuku ca'di anjari tena kuissengi anjo rikana pelecehan. Ri alloma pammantanganna purinaku lessoki ri daerah maraenga tallumpulo manne'ka ri balla'ki. Nasaba' nakke nakukku ri cikaliku, nakke rassi a'bangi ri balla'na cikaliku berua. ri wattuna abangi nakke tindri se're kamara' siagang cikaliku, mingka nakke a'bangung kucuni'ku purinaku naramma'ki taraku' ronjo nakke anjari malla'.
Ki bayangkan mi punna niak sekre kondisi katte lekba mo ni rencakan erok mae liburan ammake modalak transportasi umum ri anging nga, nampa tena ni pikkirik ki katte battu tarlambat battu mae ri wattu na bandara udara yaa nampa anjo wattua todong katte tena mo na kulle ni lallung jadwal pernerbang ta anjo mae. Anne kulle anjari contoh kasus punna katte pa sala salai kaleng ta ngapa ana kulle ki tarlambat, tarlambat ka anjo akibat na apa wattu na sumpaeng siagang jai apa apa niak tiba tiba ri lalang otak ta anjo ngaseng pak kutaknang nga, anne mi kulle ngaseng pasuluki pisakring erok ni pasalang kaleng ta.
Nai lassangka-sangka, ri kanjonganna tingka Tiara yang ceria siagang sannak barani ia mallak mae ri olo-olo, cukup spesifik. Tiara rupanna sanna mallak mae ri katimbang. Hal anne niisseng publik wattunna polongan vidio ia accarita siagang tretan muslim beredar. Berdasarkan info battu ri akun Instagram lambegosip, Tiara akkana kalengna riolo sempat tena na mallak siagang belalang. Sayangna akhirna kondisi anjo berubah setelah sekre olo-olo na pareki trauma. Sanggengna ri kamma anne, Tiara langsung merinding manna cuman na pikkiriki sekre katimbang. 
Sabak ia accinik ambani katimbang anjo sanggengna ranggasak bulu-buluna. Assisala ri kamma anne punna kamma anne Tiara biasa rangngasak bulu-buluna wattu na bayangkan anjo katimbang.
Bidikmisi iamiantu bantuan biaya pendidikan battu ri pammarentah mae ri lulusan sikolah SMA iareka siderajat na niaka assingkamma potensi bajik mingka terbatas ekonomi na? assisala siagang beasiswa berfokus ri passareang penghargaan iareka dukungan dana mae ri tau carakdek ( ciniki panjalasanna Pasal 76 UU No.12 Taung 2012 tentang Pendidikan Tinggi). Manna kamma anjo, sarat perstasi ri Bidikmisi nu tujukan untuk anjamin kana tau annarima bidikmisi ni seleksi sesuai anjo benar-benar akkulle a anggupa bantuan siagang niak assunggu-sunggu na selesaikan pendidikan tinggi na.  biaya Bidikmisi sekitar 6.6 Juta Rupiah lalang na sekre Mahasiswa tiap semester. Ia termasuka lalang annanga juta iamiantu bantuan biaya pendidikan 2.400.000 (rua juta ampatang bilangang) setiap semester siagang bantuang biaya hidup allo-allo ni kirim ri rekening mahasiswa iamiantu 4.200.000.